|  |  |
| --- | --- |
| **4. NAPIREND** | **Ügyiratszám:** BSZ/2662-2/2023. |

**ELŐTERJESZTÉS**

a Képviselő-testület **2023. május 30-i** nyilvános ülésére

|  |  |
| --- | --- |
| **Tárgy:** | **A fás szárú növények védelméről, kivágásáról és pótlásáról szóló önkormányzati rendelet módosítása** |
| **Előterjesztő:** | Bíró Imre polgármester |
| **Előkészítette:** | dr. Varga Viktória jegyző |

**TISZTELT KÉPVISELŐ-TESTÜLET!**

A fás szárú növények védelméről, kivágásáról és pótlásáról szóló 5/2022. (V.27.) önkormányzati rendeletet 2022. május 23-i ülésén fogadta el a képviselő-testület.

Az elmúlt egy évben a gyakorlati tapasztalatok, a rendelet alkalmazás közben felmerült problémák indokolják a rendelet módosítását.

A rendelet jelenleg csak arról rendelkezik, hogy a kivágott fa pótlása mivel nem történhet, de tekintettel arra, hogy a javasolt fafajok jegyzékét a településkép védelméről szóló rendelet tartalmazza, célszerű a pótlást ezen fajtákból előírni.

Meg kell határozni továbbá, hogy a pótlásra mennyi idő áll rendelkezésre, mivel a rendelet most csak a kivágásra tartalmaz határidőt.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

|  |  |
| --- | --- |
|  | **HATÁROZATI JAVASLAT**Balatonszepezd Község Önkormányzata Képviselő-testülete a fás szárú növények védelméről, kivágásáról és pótlásáról szóló 5/2022. (V.27.) önkormányzati rendelet módosításáról szóló rendelet-tervezetet elfogadja és \_\_\_/2023. (…) számon önkormányzati rendeletei közé iktatja. |

Szentantalfa, 2023. május 22.

|  |  |
| --- | --- |
|  | **Bíró Imre** polgármester |

**Balatonszepezd Község Önkormányzata Képviselő-testületének**

**.../2023. (V....) önkormányzati rendelete**

**a** **fás szárú növények védelméről, kivágásáról és pótlásáról szóló 5/2022. (V.27.) önkormányzati rendelet módosításáról**

*(tervezet)*

Balatonszepezd Község Önkormányzata Képviselő-testülete a környezet védelmének általános szabályairól szóló 1995. évi LIII. törvény 48. § (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva, a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Veszprém Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály véleményének kikérésével a következőket rendeli el:

**1. §**

A fás szárú növények védelméről, kivágásáról és pótlásáról szóló 5/2022. (V. 27.) önkormányzati rendelet 6. § (1) és (2) bekezdése helyébe a következő rendelkezések lépnek:

*„(1) A kivágott fás szárú növény pótlásáról a használó legkésőbb a fa kivágását követő 6 hónapon belül köteles gondoskodni.*

*(2) A pótlás nem történhet a R. 1. mellékletében meghatározott növények, továbbá gyümölcsfák ültetésével. A pótlást a településkép védelméről szóló 17/2017. (XII.27.) önkormányzati rendelet 3. melléklete figyelembe vételével kell teljesíteni.”*

**2. §**

Ez a rendelet a kihirdetését követő napon lép hatályba.

Balatonszepezd, 2023. május 30.

|  |  |
| --- | --- |
| **Bíró Imre**polgármester | **dr. Varga Viktória**jegyző |

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

**A fás szárú növények védelméről, kivágásáról és pótlásáról szóló önkormányzati rendelet módosításáról szóló rendelet** tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezet elfogadásának releváns társadalmi, gazdasági költségvetési hatása nincs.

a**b) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet elfogadása adminisztratív terhet nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A Tervezet elfogadására a pótlás határidejének és a pótlásra alkalmas fafajták meghatározása miatt van szükség.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest több személyi, szervezeti, tárgyi és pénzügyi feltételt nem igényel.